18 вӱдшор

18 вӱдшор (18 апрель) — григориан кечышот почеш идалыкын 108-ше (кужемдыме ийлаште — 109-шо) кечыже. Идалык пытыме марте 257 кече кодеш.

 Пайрем да памятный дате-влак 
  — Памятник ден историй верлам аралыме тӱнямбал кече.
  — Сарзе чап кече. Лач тиде кечын историйыште келге кышам кодышо «Ледовое побоище» кредалмаш лийын. Руш-влак, Александр Невскийын вуйлатымыж почеш Чудской ерыште немыч рыцарь-влакым кырен шалатеныт.

 Лӱмгече 
 Католик лӱм-влак: Роберт, Рудольф, Стефан.
 Танле (православный) лӱм-влак: Марк, Платон, Самсон, Семён, Феодора.

 Событий-влак 
Тугак ончо: :Категорий:Вӱдшор тылзын 18 кечысе событий-влак
 1902 ий — Преступникым пален налаш манын икымше гана дактилоскопийым ыштеныт. Тыглай йылме дене умылтараш гын, айдемын парня палыжым, отпечаткыжым налыныт да осал пашам ыштышым кученыт.
 1922 ий — Моско олаште автобус маршрутым почыныт.
 1923 ий — Моско олаште «Динамо» пролетар спорт ушемым почыныт.

 Шочыныт 
Тугак ончо: :Категорий:Вӱдшор тылзын 18 кечынже шочшо-влак
 1928 ий — Виталий Ерошкин, курыкмарий серызе, почеламутчо, туныктышо, историй шанче доктор, СССР Журналист-влак ушемын йыжъеҥже (1966), Марий АССР-ысе шанчын сулло пашаеҥже.
 1934 ий — Феония Тихоновна Сергеева, марий йылмызе, шанчызе, туныктышо, филологий шанче кандидат (1977), доцент (1984).
 1959 ий — Васильев, Вениамин Анатольевич, офицер. Морко кундем Элейсола ялыште шочын. Паша корныжо лӱдыкшымыдылык шотышто федерал службышто эртен. 1995-ше ийыште Марий таможньын вуйлатышыжлан шогалын. Полковник.
 1964 ий — Актанаев, Владимир Иванович, театр да кугыжаныш пашаеҥ, Марий Эл Республикын Калык артистше. М. Шкетан лӱмеш Марий кугыжаныш драме театрыште ончыч актёрлан, а вара вуйлатышыланат тыршен. Кызыт тӱвыра министрын алмаштышыжлан пашам ышта.

 Коленыт 
Тугак ончо: :Категорий:Вӱдшор тылзын 18 кечынже колышо-влак
 1958 ий — Тойдемар, Павел Степанович — икымше профессионал марий мурызо.

 Калык пале 
Руш калык пале почеш тиде кечым Федул кече лӱмденыт. Мардеж кече.
 Тиде кече деч вара эше йӱштӧ лийын кертеш, но теле тургым пытаак.
 Федул кече але кечан, але йӱран гына лиеш.
 Федул кечын лыве ылыжеш.

Категорий:18 вӱдшор